ास न तो अपनी कोई जाति थी, न मां थी, न ढोर-डंगर थे, न पत्नी थी, न ही इन चीज़ों में से किसीसे वह कोई वास्ता रखना से चाहता था ।
" और, यह सब जानने के बाद उन्होंने फिर विचार किया कि उसके लिए कौनसी सज़ा उपयुक्त हो सकती है। लेकिन उन्हें ज्यादा देर बातचीत नहीं करनी पड़ी कि उसी बुद्धिमान आदमी ने, जो बातचीत में कोई हिस्सा न लेते हुए अब तक चुप बैठा था, उनसे कहा -
ठहरो । उसके लिए एक माकूल सज़ा मिल गई, और यह एक बहुत ही भयानक सज़ा है । हज़ारों साल तक सिर खपाने के बाद भी तुम इसके टक्कर की सज़ा नहीं सोच सकते । यह सज़ा खुद उसके भीतर मौजूद है। उसकी मुश्कें खोल दो और उसे आज़ाद घूमने दो । यही उसकी सज़ा है ।' " और तब एक अद्भुत बात हुई। बादल रहित आकाश में बिजली की गरज सुनाई दी। इस प्रकार दैवी शक्तियों ने उस बुद्धिमान आदमी के
निर्णय की पुष्टि की । अन्य सबने भी इसे स्वीकार किया और ऐसा करने के बाद वे चले गए। और वह युवक, आगे के लिए जिसका अब लारा नाम रख दिया गया था - लारा, अर्थात् लांछित और निष्कासित - उन लोगों पर हंसा, जिन्होंने उसे खारिज किया था, - वह ज़ोरों से हंसा, आपको अकेला और उतना ही आज़ाद देखकर, जितना आज़ाद कि उसका पिता था। लेकिन उसका पिता आदमी नहीं था, जब कि वह था । उसने यह नहीं देखा और बाज़ की भांति आजादी से रहना शुरू कर दिया । वह ढोर-डंगरों, लड़कियों और जो भी चीज़ वह चाहता उसे ही लोगों के घरों से चुरा ले जाता । वे उसे अपने तीरों का निशाना बनाते, लेकिन तीर उसके शरीर को न बींध पाते । कारण कि दैवी दंड का अदृश्य कवच उसके शरीर की रक्षा करता । वह बहुत ही तेज़, खून-मुंह- लगा, मज़बूत और क्रूर था। और वह लोगों से कभी मुंह दर मुंह नहीं भिड़ता था । वह हमेशा दूर से ही उन्हें देखता था। इस प्रकार, एक लम्बे